Eiropas Cilvēktiesību tiesa (ECT) ceturtdien piespriedusi Krievijai izmaksāt vairāk nekā 50 000 eiro lielu kompensāciju diviem opozīcijas līderiem, kuri tika ieslodzīti par protestēšanu pret negodīgajām parlamenta vēlēšanām.
Par piedalīšanos demonstrācijā Maskavā 2011. gada 5. decembrī blogerim Aleksejam Navaļnijam un opozīcijas aktīvistam Iļjam Jašinam tika piespriests 15 dienu ilgs arests.
ECT secināja, ka šāds sods bijis neproporcionāls, jo demonstrācija noritēja mierīgi, tajā piedalījās tikai aptuveni 100 cilvēku un tā ilga aptuveni 15 minūtes.
Tiesa arī norādīja, ka apstākļi, ar kādiem aktīvistiem nācās saskarties cietumā, bija cieņas aizskaroši.
Krievijai piespriests izmaksāt Navaļnijam un Jašinam katram 26 000 eiro un vēl 2500 Navaļnijam tiesu izmaksu segšanai.
Krievija trīs mēnešu laikā var spriedumu pārsūdzēt.
Tuvojoties vasarai, aizvien biežāk uzturamies ārpus telpām un lutinām sevi ar saules gaismu un siltumu. Saule sniedz mums enerģiju, palīdz organismam ražot pietiekami daudz D vitamīna un stiprina imūnsistēmu, taču ir ļoti svarīgi izprast arī saules staru negatīvos efektus, pievērst uzmanību mūsu ādas veselībai un sauļoties atbildīgi.
Kamēr mums vasara ir brīvdienu, izklaides un dažādu citu baudu laiks, mūsu ādai šī sezona ir īstākais izaicinājums. Vai tev jau ir skaidrs, kādi pasākumi būtu jāveic un kas jāzina, lai gada karstākais un skaistākais laiks neradītu nevajadzīgus apgrūtinājumus un neērtības?